जाख्लनायजों सोमोन्दो थानाय सासेबो अफिसार, खामानि मावग्रा, राजखान्थिगिरि खारगनाय नङा होनना बुंदों बि टि आर नि गाहाय प्रमद बर बिथाङा। मैया एबसु जों लोगोसे 38 दोलो संगथनजों बि टि आर ओनसोलाव गोजोन खौसेथि नि आरो जौगासारनायनि सायाव गुवारै सावरायलायो। बेयाव प्रमद बर बिथांजों लोगोसे लेङाय गाहाय गोबिन्द, एम पि नब सरनिया आरो सानैसो ई एम बिथांमोना दंमोन। बे हाबाफारि या कक्राझार सोहोर नि बडफा नोगोराव थानाय बडलेन्द हायुङारि गौथुम नि सेक्रेतारियेत लांगोनायाव जादोंमोन। प्रमद बर बिथाङा हारि माहारि फोरनो समाज जौगाखांनायनि थाखाय खामानि मावलांगोन होनना बुङो।